Vyfpuntplan vir skole om by te bly tydens Korona - Skoleondersteuningsentrum
Die Skoleondersteuningsentrum (SOS) weet hoe kosbaar akademiese tyd vir skole is en het 'n vyfpuntplan ontwikkel om onderwysers, ouers en leerders hiermee te ondersteun:
Die SOS het reeds stelsels in plek om skole te ondersteun. Die Wolkskool se aanlyn onderrig en videolesse (volgens die KABV-kurrikulum) kan kontinuïteit in onderrig verseker terwyl skole gesluit is.
Gesinkroniseerde onderrig is lesse wat volgens 'n voorafbepaalde skedule op 'n vaste tyd uitgesaai word. Leerders kan gratis by Die Wolkskool op hierdie lesse inskakel.
Die Wolkskool maak verder ook hul aanlyn leerplatform (nie-gesinkroniseerd) beskikbaar vir skole, sodat leerders tuis, veilig en teen hul eie spoed, leerinhoud kan bemeester. Vakke soos Wiskunde, Wetenskappe, en Afrikaans Huistaal is beskikbaar deur middel van kwaliteit videolesse, assesserings en ondersteunende lesmateriaal. Onderwysers en ouers bly terselfdertyd op hoogte van hul kinders se vordering.